**Sinä** on Time-lehden vuoden henkilö 2006. Lehti valitsi vuoden henkilöksi käyttäjätuottoisen sisällön miljoonat anonyymit tekijät muun muassa Wikipediassa, YouTubessa, MySpacessa, Facebookissa, Second Lifessa ja Linux-käyttöjärjestelmässä. Valinta nimettiin yksinkertaiseksi "sinuksi".

Taustaa
-------

Aikaisemmat Vuoden henkilö -kunniamaininnan saaneet ovat olleet lähinnä merkittäviä yksittäisiä henkilöitä. Jotkin ovat edustaneet kansaa, ja jotkin ovat olleet elottomia esineitä: tietokone valittiin "vuoden koneeksi" vuonna 1982 ja "vaarantunut Maa" "vuoden planeetaksi" vuonna 1988.

Samankaltaisten media-kunniamainintojen jaoissa oli jo aiemmin huomioitu internetyhteisöjen ja käyttäjälähtöisen sisällöntuotannon merkitus: "Sinä!" oli ensimmäinen Business 2.0:n listalla viidestäkymmenestä "nyt merkittävästä henkilöstä" kesäkuussa 2006, ja ABC News oli valinnut bloginpitäjät vuoden henkilöksi vuonna 2004.

Päätös
------

Time-lehden vuosittaisen valintaprosessin mukaisesti eri uutisyhtiöt asettivat ehdokkaita. "Sinua" (*you*) tai "YouTube-väkeä" ehdotettiin voittajaksi marraskuussa. Lukijoiden mielipiteitä kartoitettiin internetissä. Lopullisen päätöksen valinnasta teki päätoimittaja Richard Stengel, joka valitsi "sinut" Mahmud Ahmadinežadin sijasta.

Päätös julkistettiin 13. joulukuuta 2006 ilmestyneessä numerossa. Lehden kannessa oli kuva iMac-tietokoneesta, jonka päälle oli asetettu YouTube-sivuston videosovellutusta muistuttavaan ruutuun heijastava metallikalvo. Kannen tarkoitus oli heijastaa kenet tahansa lehden poimiva ihminen internetsisältönä. Tätä käsittelivät artikkeleissaan NBC:n toimittaja Brian Williams ja Time-lehden toimittajat Lev Grossman ja Richard Stengel. Grossmanin kuvailun mukaan "se tarkoittaa yhteistyön voimaa, toistensa auttamista sekä sitä, miten tämä ei vain muuta maailmaa vaan muuttaa myös tapaa, jolla maailma muuttuu".

Kritiikki
---------

Valintaa arvosteltiin lyhytnäköiseksi tempuksi ja muiden vuoden aikana uutisissa esiintyneiden huomiottajättämiseksi. Asiantuntija Paul Kedrosky kutsui sen olevan "uskomatonta laistamista" ja arvaili valinnan ennustavan "jonkinlaista markkinahuippua käyttäjälähtöiselle sisällöntuotannolle lähiaikoina".

Lähteet
-------

1. 1 2 3 4  Lev Grossman: Time's Person of the Year: You *Time*.  13.12.2006.  Arkistoitu 28.8.2013. Viitattu 28.10.2009. (englanniksi)
2. ↑  TIME-lehden Vuoden henkilöt vuodesta 1927 vuoteen 2008 (englanniksi)
3. ↑  Business 2.0: 50 People who matter  Heinäkuu 2006. CNN.  (englanniksi)
4. ↑  People of the Year: Bloggers *ABC News*.  30.12.2004.  (englanniksi)
5. 1 2 3   Behind Time Magazine's Choice for Person of the Year -- An Interview with Stephen Koepp (David Cohn 19. joulukuuta 2006, (englanniksi)) [vanhentunut linkki]
6. ↑  Time Magazine Has an Award For "You" (David Cohn, 15. marraskuuta 2006) (englanniksi) [vanhentunut linkki]
7. ↑  Time's Person of the Year - An Initial Response (Kevin Friedl, 18. joulukuuta 2006, (englanniksi)) [vanhentunut linkki]
8. ↑  Williams, Brian: Enough About You *Time*.  25.12.2006.  (englanniksi)
9. ↑  Stengel, Richard: Now It's Your Turn *Time*.  25.12.2006.  (englanniksi)
10. ↑  Paul Kedrosky: I Call "Market Top" on "You" *Infectious Greed*.  16.12.2006.  Arkistoitu 7.2.2008. Viitattu 28.10.2009.

Aiheesta muualla
----------------

* Grossman, Lev: Time's Person of the Year: You *Time*.  13. joulukuuta 2006.  Arkistoitu 28.8.2013. Viitattu 28.10.2009. (englanniksi)